96/717/EY: Komission päätös, tehty 29 päivänä marraskuuta 1996, yhteisön taloudellisesta tuesta kalatauteja tutkivan yhteisön vertailulaboratorion toimintaan (Statens Veterinære Serumlaboratorium, Århus, Tanska) (Ainoastaan tanskankielinen teksti on todistusvoimainen)



Virallinen lehti nro L 327 , 18/12/1996 s. 0040 - 0040



KOMISSION PÄÄTÖS, tehty 29 päivänä marraskuuta 1996, yhteisön taloudellisesta tuesta kalatauteja tutkivan yhteisön vertailulaboratorion toimintaan (Statens Veterinære Serumlaboratorium, Århus, Tanska) (Ainoastaan tanskankielinen teksti on todistusvoimainen) (96/717/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 28 artiklan 2 kohdan, sekä katsoo, että yhteisön vähimmäistoimenpiteistä tiettyjen kalatautien torjumiseksi 24 päivänä kesäkuuta 1993 annetun neuvoston direktiivin 93/53/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, liitteessä B nimetään Statens Veterinære Serumlaboratorium, Århus, Tanska, neuvoston direktiivin 91/67/ETY (4) liitteessä A tarkoitetuksi yhteisön kalatautien vertailulaboratorioksi, kaikki laboratorion harjoittama toiminta ja tehtävät on määritelty direktiivin 93/53/ETY liitteessä C; yhteisön tuen edellytyksenä on oltava, että vertailulaboratorio suoriutuu kyseisistä tehtävistä, olisi määrättävä yhteisön taloudellisesta tuesta yhteisön vertailulaboratoriolle, jotta sen olisi mahdollista harjoittaa kyseisessä direktiivissä tarkoitettua toimintaa ja tehtäviä, talousarvioon liittyvistä syistä yhteisön tuki olisi myönnettävä yhden vuoden pituiseksi ajanjaksoksi, erityisen valvonnan varmistamiseksi on tärkeää soveltaa yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (5), sellaisena kuin se on viimeksi muutettuna asetuksella (ETY) N:o 2048/88 (6), 8 ja 9 artiklaa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Yhteisö myöntää taloudellista tukea Tanskalle sellaiseen direktiivin 93/53/ETY liitteessä C tarkoitettuun toimintaan ja tehtäviin, joita kalatautien yhteisön vertailulaboratorion on harjoitettava. 2 artikla Statens Veterinære Serumlaboratorium, Århus, Tanska, harjoittaa 1 artiklassa tarkoitettua toimintaa ja tehtäviä. 3 artikla Yhteisön taloudelliseksi tueksi vahvistetaan enintään 100 000 ecua 1 päivän tammikuuta ja 31 päivän joulukuuta 1997 väliseksi ajanjaksoksi. 4 artikla Yhteisön taloudellinen tuki myönnetään seuraavia yksityiskohtaisia sääntöjä noudattaen: - 70 prosenttia ennakkosuorituksena Tanskan sitä pyytäessä, - jäljelle jäävä osa sen jälkeen kun Tanska on esittänyt tositteet. Tositteiden esittäminen on tehtävä ennen 1 päivää maaliskuuta 1998. 5 artikla Sovelletaan asetuksen (ETY) N:o 729/70 8 ja 9 artiklaa soveltuvin osin. 6 artikla Tämä päätös on osoitettu Tanskan kuningaskunnalle. Tehty Brysselissä 29 päivänä marraskuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 175, 19.7.1993, s. 23 (4) EYVL N:o L 46, 19.2.1991, s. 1 (5) EYVL N:o L 94, 28.4.1970, s. 13 (6) EYVL N:o L 185, 15.7.1988, s. 1